31987R4160
L 392/46
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 4160/87 НА КОМИСИЯТА
от 29 декември 1987 година
за изменение на Регламенти (ЕИО) № 391/68 и (ЕИО) № 2764/75 относно свинското месо като следствие от въвеждането на Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), изменен с Регламент (ЕИО) № 3985/87 (2), и по-специално член 15, параграф 1, алинея втора от него,
като взе предвид Регламент (ЕИО) № 2759/75 на Съвета от 29 октомври 1975 г. за създаване на обща организация на пазара на свинско месо (3), последно изменен с Регламент (ЕИО) № 3906/87 (4), и по-специално член 4, параграф 6 от него,
като има предвид, че, считано от 1 януари 1988 г., с Регламент (ЕИО) № 2658/87, въз основа на хармонизираната система, бе въведена комбинирана стокова номенклатура, която едновременно ще удовлетворява изискванията на Общата митническа тарифа и на външнотърговската статистика на Общността;
като има предвид, че Регламент (ЕИО) № 391/68 на Комисията от 1 април 1968 г. за определяне на подробни правила за интервенционно изкупуване на свинско месо (5), последно изменен с Регламент (ЕИО) № 912/71 (6), както и Регламент (ЕИО) № 2764/75 на Съвета от 29 октомври 1975 г. за определяне на правила за изчисляването на определен компонент на таксите, приложими при трупното свинско месо (7), последно изменен с Регламент (ЕИО) № 1475/86 (8), трябва да се адаптират, за да се отчете използването на новата комбинирана номенклатура, основаваща се на хармонизираната система;
като има предвид, че мерките, предвидени в настоящия регламент, са в съответствие със становището на Управителния комитет по свинско месо,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕИО) № 391/68 се заменя с приложението към настоящия регламент.
Член 2
Член 3а от Регламент (ЕИО) № 2764/75 се заменя със следния текст:
„Член 3а
Под „кланични трупове на свине“ се разбират цели или половин трупове от животни от рода на домашните свине, обезкръвени, изкормени, одрани и с отстранени копита. Половин трупове се получават чрез симетрично разделяне на целия труп, минаващо по средата на всеки вратен, гръбначен, кръстен и опашен прешлен и по средата на гръдната кост и на неподвижната става на седалищно срамната кост. Тези цели или половин трупове могат да бъдат представени със или без главата, краката, салото, бъбреците, опашката или диафрагмата. Половин труповете могат да бъдат представени със или без гръбначния мозък, мозъка или езика. Целите или половин трупове на женските свине могат да бъдат представени със или без млечните жлези.“
Член 3
Настоящият регламент влиза в сила на 1 януари 1988 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 декември 1987 година.